Scotobiini

Scotobiini er en gruppe av skyggebiller der de fleste av artene er knyttet til tørre miljøer.

Utseende 
Middelsstore til ganske store, avlange, svært harde, matt brunaktige til svarte skyggebiller. Oversiden er kraftig skulpturert, ru og matt. Antennene er trådformede og forholdsvis korte. Dekkvingene er gjerne høyt hvelvede med punktstriper.

Levevis 
Disse billene har et svært tykt og nokså vanntett hudpanser, og er derfor godt skikket til å overleve under svært tørre vilkår - de fleste lever i ørkener og halvørkener.

Utbredelse 
Gruppen er utbredt i tørre områder i det sørlige Sør-Amerika.

Systematisk inndeling  

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien skyggebiller, Tenebrionidae Latreille, 1802
 Underfamilien Pimeliinae eller Tenebrioninae
 Stammen Scotobiini Solier, 1838
 Slekten Ammophorus Guérin-Méneville, 1831 - 3 arter
 Slekten Diastoleus Solier, 1838 - 9 arter med sterkt utvidet pronotum
 Slekten Emmallodera Blanchard, 1842 - 3 arter
 Slekten Leptynoderes Solier, 1838 - 4 arter
 Slekten Pumiliofossorum Silvestro & Giraldo-Mendoza, 2015 - 2 arter, Peru 
 Slekten Scotobius Germar, 1823 - 30 arter

Referanser

Eksterne lenker 
 

Skyggebiller
Biller formelt beskrevet i 1838
Dyr formelt beskrevet av Antoine Joseph Jean Solier